**AGENŢIA DE PLĂŢI ŞI INTERVENŢIE ....................................**

**PENTRU AGRICULTURĂ**

Nr. …………….. / ……………………….. Nr. ……….. / ……………………………..

**Model de Acord – cadru de servicii**

**Servicii de evaluare a funcționalităților dezvoltate prin Acordul Cadru nr......................pentru „Servicii de mentenanţă, extindere şi dezvoltare a Sistemului Informatic al APIA”**

**Părţile acordului-cadru**

În temeiul Legii 98/2016 privind achizitiile publice, cu modificarile și completările ulterioare,

În temeiul Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, aprobate prin Hotărârea Guvernului nr. 395/2016, cu modificarile și completările ulterioare,

În baza Raportului procedurii nr. …………… aferent procedurii de achiziţie publică de Servicii de evaluare a funcționalităților dezvoltate prin Acordul Cadru pentru „Servicii de mentenanţă, extindere şi dezvoltare a Sistemului Informatic al APIA, organizată de achizitor din data de ..........., conform Anunţ de participare simplificat publicat SEAP nr..............

a intervenit prezentul acord-cadru, între:

**AGENŢIA DE PLĂŢI ŞI INTERVENŢIE PENTRU AGRICULTURĂ**, cu sediul în Bucureşti , Bd. Carol I, nr. 17, sector 2, tel 021 30 54 802, fax. 021 30 54 803, email : [investitii@apia.org.ro](mailto:investitii@apia.org.ro), cod fiscal 16517187, cont trezorerie ……………….., deschis la Trezoreria Operativă a Municipiului Bucureşti, reprezentată prin **Dl. Adrian PINTEA- DIRECTOR GENERAL**, în calitate de **promitent - achizitor**, pe de o parte

şi

**S.C ....................,** cu sediul social în ............................, tel. ..............., fax. .................email:........... înregistrată la Oficiul Registrului Comerţului cu numărul de înmatriculare ............., cod unic de înregistrare .................., cont ..................... deschis la Trezoreria ................., reprezentată prin **Dl.** **..................** -**Administrator**, în calitate de **promitent-prestator**, pe de altă parte.

**1.Definitii**

În prezentul acord cadru următorii termeni vor fi interpretaţi astfel:

1.1 **-** acord-cadru - acordul încheiat în formă scrisă între una sau mai multe autorități contractante și unul ori mai mulți operatori economici care are ca obiect stabilirea termenilor și condițiilor care guvernează contractele de achiziție publică ce urmează a fi atribuite într-o anumită perioadă, în special în ceea ce privește prețul și, după caz, cantitățile avute în vedere;

1.2 - contract de achiziție publică de servicii - contractul de achiziție publică care are ca obiect prestarea de servicii, altele decât cele care fac obiectul unui contract de achiziție publică de lucrări;

1.3 - promitent - achizitor şi promitent - prestator - părţile contractante, aşa cum sunt acestea numite în prezentul acord - cadru;

1.4 - preţul unitar al serviciilor - preţul plătibil prestatorului de către achizitor, în baza acordului cadru şi contractului subsecvent, pentru îndeplinirea integrală şi corespunzătoare a tuturor obligaţiilor asumate prin acordul cadru şi contractul subsecvent;

1.5 - servicii - activităţile a căror prestare face obiectul acordului cadru şi contractului subsecvent;

1.6 - *forţa majoră* - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

1.7 - zi - zi calendaristică; an - 365 de zile;

**2. Scopul acordului-cadru**

2.1 – Scopul acordului-cadru îl reprezintă stabilirea elementelor/condiţiilor esenţiale care vor guverna contractele subsecvente de prestări servicii ce urmează a fi atribuite pe durata derulării prezentului acord.

2.2 – Contractele subsecvente ce urmează a fi atribuite au ca obiect prestarea de **servicii** **de evaluare a funcționalităților dezvoltate prin Acordul Cadru nr.....................pentru „Servicii de mentenanţă, extindere şi dezvoltare a Sistemului Informatic al APIA**, *COD CPV - 72223000-4 -* *Servicii de analiză a cerinţelor tehnologiei informaţiilor*

**3. Durata acordului-cadru**

3.1 – Durata prezentului acord-cadru este de 36 luni începând cu prima zi lucrătoare după data semnării prezentului acord cadru de ambele părţi.

**4. Cantitatea previzionată**

*4.1* - Cantitatea maximă de serviciicare urmează a fi prestate pe toată durata acordului-cadru se va realiza pentru o cantitate maximă estimată de 1.300 RQ-uri de evaluat.

4.2 - Promitentul-achizitor nu este obligat să achiziţioneze servicii pentru întreaga cantitate previzionată.

4.3 - În cazul în care promitentul achizitor transmite o solicitare pentru încheierea unui contract subsecvent pentru o cantitate mai mare decât cea previzionată pentru un contract subsecvent şi promitentul prestator nu are capacitatea de a răspunde acestei solicitări, atunci promitentul achizitor are dreptul de a iniţia o nouă procedură de atribuire pentru achiziţionarea diferenţei care nu poate fi acoperită de promitentul prestator.

**5. Preţul unitar al serviciilor**

5.1- Preţul unitar al **serviciilor** **de evaluare a funcționalităților dezvoltate prin Acordul Cadru nr……………….pentru „Servicii de mentenanţă, extindere şi dezvoltare a Sistemului Informatic al APIA** este cel inclus de promitentul-prestator în propunerea financiară care însoţeşte prezentul acord-cadru, respectiv................lei/ RQ evaluat, fara TVA

Preţul unitar al serviciilor este plătibil după recepţia serviciilor şi va guverna prezentul acord- cadru pentru toate contractele subsecvente care vor fi atribuite pe durata acordului cadru.

5.2- Pentru fiecare contract subsecvent, preţul unitar va fi cel din propunerea financiară aferentă prezentului acord cadru.

**6. Valoarea previzionată**

Valoarea maximă estimată a serviciilor care vor fi furnizate în baza acordului cadru este de ..................................... lei fără TVA,care corespunde unui numar de maxim de 1.300 RQ-uri.

7. **Ajustarea tarifului**

7.1 - Preţul unitar ofertat nu se ajusteaza. Acesta va rămâne fix pe toată durata de derulare a acordului cadru şi a fiecărui contract subsecvent în parte.

**8. Obligaţiile promitentului-prestator**

8.1 - Promitentul-prestator se obligă ca serviciile prestate să respecte specificaţiile tehnice prevăzute în caietul de sarcini şi în propunerea tehnică anexe la prezentul acord-cadru.

8.2 - Promitentul-prestator se obligă să răspundă solicitărilor de atribuire de contracte subsecvente şi să presteze serviciile astfel cum au fost prevăzute în documentaţia de atribuire şi acordul – cadru, ori de câte ori promitentul achizitor solicită acest lucru.

8.3 - Promitentul-prestator se obligă să despăgubească promitentul-achizitor împotriva oricăror:

a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu serviciile prestate, şi

b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către promitentul-achizitor.

8.4 - Promitentul-prestator se obligă să nu transfere total sau parţial obligaţiile asumate prin prezentul acord-cadru.

8.5 - Promitentul-prestator se obligă să constituie garanţia de bună execuţie pentru fiecare contract subsecvent în parte, în termen de maxim 5 zile lucrătoare de la semnarea acestuia, în cuantum de 10% din valoarea fără TVA a respectivului contract subsecvent.

**9. Obligaţiile promitentului–achizitor**

9.1 - Promitentul-achizitor se obligă să plătească preţul serviciilor către promitentul-prestator în condiţiile şi în termenele convenite în fiecare contract subsecvent în parte.

9.2 - Promitentul-achizitor se obligă să nu iniţieze, pe durata prezentului acord-cadru, o nouă procedură de atribuire, atunci când intenţionează să achiziţioneze servicii care fac obiectul prezentului acord-cadru, cu excepţia cazului în care promitentul-prestator declară că nu mai are capacitatea de a răspunde solicitărilor.

**10. Atribuirea contractelor subsecvente**

10.1 - Prezentul acord-cadru nu reprezintă baza legală pentru angajarea fondurilor publice. În baza acestui acord-cadru se vor atribui contracte subsecvente care constituie angajament legal pentru plată.

10.2- Atribuirea contractelor subsecvente se va face în funcţie de necesităţile promitentului-achizitor pe toată perioada de valabilitate a acordului-cadru, condiţionat de existenţa creditelor bugetare aprobate.

10.3 - Contractele subsecvente prezentului acord-cadru se vor atribui numai cu respectarea condiţiilor tehnice şi financiare care însoţesc prezentul acord-cadru. Serviciile prestate vor respecta cel puţin calitatea prevăzută în caietul de sarcini şi în propunerea tehnică care însoţeşte prezentul acord-cadru.

10.4- În cazul în care promitentul-prestator, atunci când execută un contract subsecvent, nu îşi respectă în mod culpabil obligaţiile asumate prin acesta, promitentul-achizitor îşi rezervă dreptul de a considera contractul subsecvent desfiinţat de drept, fără a mai fi necesară punerea în întârziere şi fără orice altă formalitate prealabilă şi de a pretinde plata de daune interese. Desfiinţarea de drept a contractului subsecvent duce automat la desfiinţarea de drept a acordului cadru.

10.5 - Ori de câte ori promitentul-achizitor intenţionează să încheie un contract subsecvent acesta va transmite o solicitare promitentului-prestator pentru acordul acestuia de a încheia contractul subsecvent. Pentru fiecare contract subsecvent încheiat, prestatorul are obligaţia de a-şi menţine neschimbată oferta tehnică şi oferta financiară care a stat la baza atribuirii acordului cadru.

10.6 - Promitentul prestator îşi însuşeşte forma şi condiţiile fiecărui contract subsecvent încheiat.

**11. Documentele acordului-cadru:**

11.1 Acordul-cadru are următoarele anexe, ca parte integrantă:

a) Anexa 1 - caietul de sarcini, inclusiv clarificările și/sau măsurile de remediere aduse până la depunerea ofertelor ce privesc aspectele tehnice și financiare – ...pagini;

b) Anexa 2 - propunerea tehnică inclusiv clarificările din perioada de evaluare, - ..pagini

c) Anexa 3 - propunerea financiara inclusiv clarificările din perioada de evaluare, - ..pagini

d) Anexa 4 - angajamentul ferm de susținere din partea unui terț, dacă este cazul- ..pagini;

e) Anexa 5 - Lista subcontractantilor, cu datele de recunoastere ale acestora … …pagini, dupa caz

f) Anexa 6 - contractele cu subcontractanții, la data constituirii acestora - ...pagini;

g) Anexa 7 - acordul de asociere, dacă este cazul ...pagini

(2) În cazul în care, pe parcursul executării acordului-cadru, se constată că anumite elemente ale propunerii tehnice sunt inferioare sau nu corespund cerințelor prevăzute în caietul de sarcini*, prevalează prevederile caietului de sarcini.*”

**12. Clauze specifice**

12.1 - Obligaţiile părţilor referitoare la penalităţi, sancţiuni, confidenţialitate, recepţie, verificări, soluţionare litigii, vor fi prevăzute detaliat în cadrul fiecărui contract subsecvent în parte.

12.2 - În conformitate cu standardul ISO 27001/2006, sau echivalent, pentru implementarea şi menţinerea în prezent a unui Sistem de Management al Securităţii Informaţiei, prestatorul va semna si va transmite departamentului responsabil cu urmarirea derularii acordului cadru, în termen de 5 zile lucrătoare de la semnarea prezentului acord- cadru, o declaraţie de confidenţialitate, care va deveni anexă la prezentul acord cadru, privind nedivulgarea informaţiilor la care are acces.

***13. Încetarea acordului cadru***

13.1 Prezentul acord cadru încetează de drept prin ajungerea la termen.

13.2 Acordul-cadru poate înceta şi în următoarele cazuri:

**a.** prin acordul de voinţă al părţilor consemnat în scris,

b. prin desfiinţarea de drept ca urmare a neîndeplinirii sau îndeplinirii în mod necorespunzător a obligaţiilor asumate prin prezentul acord–cadru, de către una dintre parti.

c. promitentul-prestator este în faliment

d. în caz de forță majoră

13.3 În situaţia în care promitentul-prestator, la invitaţia adresată de promitentul achizitor, refuză nejustificat semnarea contractului subsecvent, promitentul achizitor îşi rezervă dreptul de a considera acordul cadru desfiinţat de drept, fără nicio notificare prealabilă si de a solicita plata de daune interese.

13.4 Fara a aduce atingere dispozitiilor dreptului comun, promitentul achizitor are dreptul de a denunta unilateral acordul cadru in perioada de valabilitate a acestuia, in una din situatile prevazute de Legea 98/2016 privind achizitiile publice, respectiv:

a) promitentul-prestator s-a aflat, la momentul atribuirii contractului, în una din situaţiile care ar fi determinat excluderea sa din procedura de atribuire potrivit art. 164-167 din Legea nr. 98/ 2016 privind achiziţiile publice, cu modificările şi completările ulterioare;

b) contractul nu ar fi trebuit să fie atribuit promitentului-prestator respectiv, având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene.

***14. Limba care guvernează contractul***

14.1 Limba care guvernează contractul este limba română.

**15. Comunicări**

15.1-(1) Orice comunicare între părţi, referitoare la îndeplinirea prezentului acord-cadru, trebuie să fie transmisă în scris în limba română.

(2) Orice document scris trebuie înregistrat atât în momentul transmiterii cât şi în momentul primirii.

15.2 - Comunicările între părţi se pot face şi prin telefon, fax sau e-mail, cu condiţia confirmării în scris a primirii comunicării.

**16. Litigii**

Litigiile ce pot apărea ca urmare a aplicării şi interpretării prevederilor prezentului acord- cadru se vor soluţiona pe cale amiabilă.

Acordul cadru împreună cu anexele sale cuprinde ...... pagini din care: .......... pagini acordul cadru de furnizare şi ............ pagini documentele acordului cadru, respectiv anexele sale.

Părţile au convenit să încheie azi, ..............................prezentul acord-cadru, la sediul promitentului achizitor, în două exemplare, câte unul pentru fiecare parte.

**ACHIZITOR, PRESTATOR**

**AGENŢIA DE PLĂŢI ŞI INTERVENŢIE**

**PENTRU AGRICULTURĂ**